ПРЕПИС ОТ РЕШЕНИЕ № 37

ОТ ПРОТОКОЛ № 7/27.01.2016 Г.

НА ОбС-ЛОМ

По точка втора

Докладна записка № 41/11.01.2016 г. от Пенка Пенкова – Кмет на Община Лом относно: Приемане на Бюджет 2016 г. на Община Лом.

Хр. Христова подложи докладната на поименно гласуване.

След проведеното поименно гласуване с 23 гласа „за“, 2 гласа „против и 2 гласа „въздържал се“ Общинският съвет на Община Лом взе следното

**РЕШЕНИЕ**

**№ 37**

На основание чл.52, ал.1 и чл.21, ал.1, т.6, във връзка с чл.27, ал.4 и ал.5 от ЗМСМА, чл.94, ал.2 и ал.3 и чл.39 от Закона за публичните финанси, във връзка с разпоредбите на ЗДБРБ за 2016 година , ПМС №380/29.12.2015г. за изпълнение на ЗДБРБ за 2016 година и Наредбата за условията и реда за съставяне на бюджетната прогноза за местните дейности за следващите три години и за съставяне, приемане, изпълнение и отчитане на общинския бюджет на община Лом, Общински съвет - Лом

1. Приема бюджета на **Община Лом за 2016 година**, както следва:

**1.1. По приходите** в размер на **15 084 723лв**., съгласно Приложение № 3,4 в т.ч.:

1.1.1.**Приходи за делегирани от държавата дейности** в размер на **9 668 126лв.**, в т.ч.:

1.1.1.1. Обща субсидия за делегирани от държавата дейности в размер на 9 029 954лв.

1.1.1.2. Преходен остатък от 2015 година в размер на 638 172.00лв., съгласно Приложение № 3.

1.1.2. **Приходи за местни дейности** в размер на **5 416 597лв**., в т.ч.:

1.1.2.1. Данъчни приходи в размер на **1 197 600лв.**

1.1.2.2. Неданъчни приходи в размер на **1 740 247лв.**

1.1.2.3. Трансфери за местни дейности в размер на **1 978 100лв.,**

**в т.ч**.:

1.1.2.3.1. Обща изравнителна субсидия в размер на 1 541 200лв.

1.1.2.3.2. Трансфер за зимно поддържане и снегопочистване в размер на 58 400лв.

1.1.2.3.3 Целева субсидия за капиталови разходи в местни дейности в размер на

378 500лв.,

1.1.2.4. Преходен остатък от 2015 година в размер на **500 650лв**., съгласно Приложение №4

**1.2. По** **разходите** в размер **на 15 084 723лв**., разпределени по функции и дейности съгласно Приложение №1

1.2.1. За делегирани от държавата дейности в размер на **9 668 126лв**., съгласно Приложение№3

1.2.2. За местни дейности в размер на **5 416 597лв.** ,съгласно Приложение№4

**1.3.** Приема разпределението на преходни остатъци от 2015г. по функции, съгласно Приложение№5

2. Приема инвестиционната **програма за 2016 г.** (поименен списък по обекти, видове разходи и източници на финансиране) в размер на **781 531 лв.,** съгласно Приложение №2 като:

2.1. Одобрява разпределението на целевата субсидия за капиталови разходи, вкл. и за изграждане и основен ремонт на общински пътища в размер на 781 531лв., съгласно Приложение №2

2.2. Приема разчет за разходите, финансирани с приходи от постъпления от продажба на общински нефинансови активи, съгласно Приложение №9

3. Утвърждава разходите за заплати през 2016 г., без звената от системата на народната просвета, които прилагат системата на делегирани бюджети, съгласно Приложение № 10

3.1. Числеността на персонала за делегираните от държавата дейности във функциите „Здравеопазване”, „Социално осигуряване, подпомагане и грижи”, „Почивно дело, култура, религиозни дейности” (без читалищата) се определя от кмета на общината в рамките на средствата, определени по стандартите и утвърдените размери по т.3 от настоящото решение.

4. Утвърждава разчет за целеви разходи и субсидии, както следва за:

4.1. Членски внос – 12 000лв.,

4.2. Обезщетения и помощи по решение на Общински съвет - 16 000лв.;

4.3. Субсидии за:

4.3.1. читалища – 228 860лв., съгласно Приложение № 6

4.3.2. дофинансиране на читалища- 20 000лв.

4.3.3. Физическа култура и спорт – 70 000лв.

5. Приема следните лимити за разходи:

5.1. на основание чл. 44, ал. 2 от ПМС №380/29.12.2015 година за изпълнение на Държавния бюджет на Република България за 2016 година са определени средства за социално-битово и културно обслужване в размер до 3 % (не повече от 3%) върху плановите средства за работна заплата на заетите по трудови правоотношения;

5.2.Разходи за представителни цели и международна дейност на кмета на общината в размер на 8 000 лв.

6. Утвърждава списък на длъжностите и на лицата, които имат право на транспортни разноски за пътуване от местоживеенето до местоработата и обратно, на основание чл.50 от ПМС№380/29.12.2015г., съгласно Приложение№7 и 7А

7. Одобрява индикативен годишен разчет за сметките за средства от Европейския съюз в размер на 784 997лв., съгласно Приложение № 8

8. Одобрява актуализирана бюджетна прогноза за местните дейности с показатели за 2016г. и прогнозни показатели за периода *(2017, 2018, 2019 г.)* на база на разчетите за 2016г.

9. Определя разпоредителите с бюджет от по-ниска степен по бюджета на община Лом, съгласно Приложение №11

10. Определя максимален размер на дълга, както следва:

10.1. Максимален размер на новия общински дълг за 2016 година в размер на

1 538 954.13лв., съгласно Приложение №12

10.2. Общинските гаранции, които може да бъдат издадени през 2016 година в

размер на 0.00лева

10.3. Максимален размер на общинския дълг и общинските гаранции към края на 2016 година в размер на 1 538 954.13лв.

10.4. Намеренията за поемане на нов дълг по чл. 13 от ЗОД през 2016 г. се определят в размерите, съгласно Приложение №13

10.5. Одобрява сумата от 319 252лева за обслужване на общинския дълг през 2016г.

11. Определя максимален размер на новите задължения за разходи, които могат да бъдат натрупани през 2016 година в размер до 5% от средногодишния размер на отчетените разходи за последните четири години - 5 971 809 лв.

12. Определя максимален размер на ангажиментите за разходи, които могат да бъдат поети през 2016 година , като наличните към края на годината поети ангажименти за разходи не могат да надвишават 30% от средногодишния размер на отчетените разходи за последните четири години – 6 053 757 лв.

13. Определя размера на просрочените задължения от 2015 година, които ще бъдат разплатени от бюджета за 2016 година в размер на 0.00лева.,съгласно Приложение№14

14. Определя размера на просрочените вземания , които се предвижда да бъдат събрани през 2016г. в размер на 33 237лв.

15. Утвърждава планираните трансфери за съфинансиране на проекти по програми на Европейския съюз през 2016г. по договори за безвъзмездна помощ, съгласно Приложение№15.

16. Приема субсидирането на разходи за дейности, финансирани с общински приходи да се извършват до размера на събраните собствени приходи.

17. Оправомощава кмета на общината да извършва компенсирани промени:

17.1.В частта за делегираните от държавата дейности – между утвърдените показатели за разходите в рамките на една дейност, с изключение на дейностите на делегиран бюджет, при условие че не се нарушават стандартите за делегираните от държавата дейности и няма просрочени задължения в съответната делегирана дейност;

17.2. В частта за местните дейности – между утвърдените разходи в рамките на една дейност или от една дейност в друга, без да изменя общия размер на разходите.

17.3. В разходната част на бюджета за сметка на резерва за непредвидени и/или неотложни разходи.

18. Възлага на кмета:

18.1. Да определи бюджетите на второстепенните разпоредители с бюджет.

18.2. Да утвърди бюджетите на второстепенните разпоредители с бюджет.

18.3. Да организира разпределението на бюджета по тримесечия и да утвърди разпределението.

18.4. Да информира общинския съвет в случай на отклонение на средния темп на нарастване на разходите за местни дейности и да предлага конкретни мерки за трайно увеличаване на бюджетните приходи и/или трайно намаляване на бюджетните разходи.

19. Упълномощава кмета :

19.1. Да предоставя временни безлихвени заеми от временно свободни средства по общинския бюджет и от сметките за средствата от ЕС за плащания по проекти, финансирани със средства от Европейския съюз и по други международни програми, включително и на бюджетни организации, чиито бюджет е част от общинския бюджет.

19.2. При предоставянето на временни безлихвени заеми от временно свободни средства по общинския бюджет да се спазват изискванията на чл. 126 от ЗПФ.

19.3. При предоставянето на средства от сметките за средства от ЕС да се спазват изискванията на чл. 104, ал.1, т.4 от ЗПФ.

19.4. Да ползва временно свободните средства по бюджета на общината за текущо финансиране на одобрените по бюджета на общината разходи и други плащания, при условие , че не се нарушава своевременното финансиране на делегираните от държавата дейности в определените им размери, както и на местните дейности, и се спазват относимите за общината фискални правила по ЗПФ, като не се променя предназначението на средствата в края на годината.

20. Упълномощава кмета при спазване на изискванията по реда на чл.21,ал.1,т.10 от ЗМСМА:

20.1. Да разработва и възлага подготовката на общински програми и проекти и да кандидатства за финансирането им със средства по структурни и други фондове на Европейския съюз и на други донори, по национални програми и от други източници за реализиране на годишните цели на общината за изпълнение на общинския план за развитие.

20.2. Да кандидатства за средства от централния бюджет и други източници за финансиране и за съфинансиране на общински програми и проекти.

21. Приема за сведение Протокола от публичното обсъждане на проекто-бюджет 2016г.

ПРОТОКОЛЧИК: ПРЕДСЕДАТЕЛ НА ОбС-ЛОМ:

/Анелия Ангелова/ /Христина Христова/

ПРЕПИС ОТ РЕШЕНИЕ № 38

ОТ ПРОТОКОЛ № 7/27.01.2016 Г.

НА ОбС-ЛОМ

По точка трета

Докладна записка № 42/11.01.2016 г. от Пенка Пенкова – Кмет на Община Лом относно: Приемане на Общинска програма за упраление на отпадъците на територията на Община Лом.

Хр. Христова подложи докладната на поименно гласуване.

След проведеното поименно гласуване с 25 гласа „за“, 2 гласа „против и 1 глас „въздържал се“ Общинският съвет на Община Лом взе следното

**РЕШЕНИЕ**

**№ 38**

Общински съвет на Община Лом, на основание чл.21, ал.1, т.12 и ал. 2 от ЗМСМА, във връзка с чл.52, ал.8 от Закона за управление на отпадъците, приема „Общинска програма за управление на отпадъците на територията на Община Лом 2015-2020 г.”.

ПРОТОКОЛЧИК: ПРЕДСЕДАТЕЛ НА ОбС-ЛОМ:

/Анелия Ангелова/ /Христина Христова/

ПРЕПИС ОТ РЕШЕНИЕ № 39

ОТ ПРОТОКОЛ № 7/27.01.2016 Г.

НА ОбС-ЛОМ

По точка четвърта

Докладна записка № 43/11.01.2016 г. от Пенка Пенкова – Кмет на Община Лом относно: Изменение и допълнение на Наредба за стопанисване и управление на земеделските земи от Общинския поземлен фонд на Община Лом, приета с решение № 136 от Протокол № 9/20.04.2012 г., последно изменена с Решение № 665 от Протокол № 85/27.04.2015 г. на ОбС – Лом.

Хр. Христова подложи докладната на поименно гласуване.

След проведеното поименно гласуване с 25 гласа „за“, 1 глас „против и 2 гласа „въздържал се“ Общинският съвет на Община Лом взе следното

**РЕШЕНИЕ**

**№ 39**

Общински съвет на Община Лом, на основание чл.21, ал.1, т.8 , ал.2 от ЗМСМА, във връзка разпоредбите въведени със Закон за изменение и допълнение на Закона за собствеността и ползване на земеделските земи от обн. в ДВ бр.14 от 2015 г. и съгласно чл.26, чл.28 от Закона за нормативните актове и чл.79 от Административнопроцесуален кодекс приема:

**изменение и допълнение на Наредба за стопанисване и управление на земеделските земи от Общинския поземлен фонд на Община Лом**

**§1 В чл.12, се правят следните изменения и допълнения:**

**1. В ал.1**, се **заличават думите** „Ежегодно след издаване заповедта на Министъра на земеделието и храните за процедура по провеждане на търгове за отдаване под наем и аренда на земеделски земи от Държавния поземлен фонд за съответната стопанска година” **и се изменя така**: „ Ежегодно след решение на Общински съвет – Лом, кмета на общината издава заповед за провеждането на публични търгове за отдаване под наем и аренда на свободни земеделски земи от Общинския поземлен фонд, която съдържа..:”

**§2. В Глава IV се правят следните изменения и допълнения:**

**1.** Създават се два раздела - **Раздел I** „Отдаване под наем без търг и конкурс на земеделските земи от ОПФ” и **нов Раздел II** „ Предоставяне на имоти – полски пътища за ползване”

**2. В Раздел II се създава нов чл.34 а , ал.1 и 2, както следва:**

**1. ал.1.** „Директорът на областната дирекция "Земеделие" отправя искане до кмета на общината за предоставяне на имотите – полски пътища, включени в заповедта по чл.37в ал. 4 от Закона за собствеността и ползване на земи, по цена в размер на средното рентно плащане за землището. Кметът се произнася след решение на общинския съвет. Когато в едномесечен срок от искането общинският съвет не е взел решение, директорът определя в заповедта по ал. 4 цена на имотите в размер на средното годишно рентно плащане за землището. Въз основа на заповедта ползвателите внасят сумата по банкова сметка на общината в едномесечен срок от издаването й.”

**2. ал. 2.** „Ползвателят, на който са предоставени полските пътища, осигурява достъп до имотите, декларирани и заявени за ползване в реални граници през следващата стопанска година.”

**§3 В чл. 35 се правят следните изменения и допълнения**

**1. В ал. 1 думите** ”със заповед на Министъра на земеделието и храните за отглеждане на едногодишни полски култури от ДПФ” **се заменят** „ с решение на Общински съвет – Лом” , **думите** „ съгласно чл.47е от Правилника за прилагане закона за собствеността и ползване на земеделските земи „ **се заличават.**

2**. В ал. 2 думите ”** със заповед на Министъра на земеделието и храните за земи заети с трайни насаждения от ДПФ **„ се заменя с думите „**с решение на Общински съвет – Лом”, **думите** „съгласно чл.47е от Правилника за прилагане закона за собствеността и ползване на земеделските земи „ **се заличават.**

ПРОТОКОЛЧИК: ПРЕДСЕДАТЕЛ НА ОбС-ЛОМ:

/Анелия Ангелова/ /Христина Христова/

ПРЕПИС ОТ РЕШЕНИЕ № 40

ОТ ПРОТОКОЛ № 7/27.01.2016 Г.

НА ОбС-ЛОМ

По точка пета

Докладна записка № 44/11.01.2016 г. от Пенка Пенкова – Кмет на Община Лом относно: Неприключили производства по обезщетяване на собственици със земеделски земи от Общинския поземлен фонд.

Хр. Христова подложи докладната на поименно гласуване.

След проведеното поименно гласуване с 27 гласа „за“ и 1 глас „против“ Общинският съвет на Община Лом взе следното

**РЕШЕНИЕ**

**№ 40**

Общински съвет на Община Лом, на основание чл.21, ал.1, т.8 от ЗМСМА съгласно чл.19, ал.1 от Закона за собствеността и ползване на земеделските земи(ЗСПЗЗ) и чл.19, ал.11 от Правилника за прилагане ЗСПЗЗ, в изпълнение задължението си по & 27, ал.2, т.1 и т.2 от Преходните и заключителни разпоредби на закона за изменение и допълнение към ЗСПЗЗ, предоставя за деактуване следните имоти от Общинския поземлен фонд :

**Землище с. Трайково**

- имот № 057070, с площ 0,281 дка., начин на трайно ползване „зеленчукова култура”, категория на земята – пета, местността „Горни градини”.

- имот № 060073, с площ 0,550 дка., начин на трайно ползване „лозе”, категория на земята – пета, местността „Старите лозя”.

- имот № 060072, с площ 0,920 дка., начин на трайно ползване „лозе”, категория на земята – пета, местността „Старите лозя”.

- имот № 056052, с площ 0,642 дка., начин на трайно ползване „зеленчукова култура”, категория на земята – пета, местността „Долни градини”.

- имот № 057069, с площ 1,630 дка., начин на трайно ползване „зеленчукова култура”, категория на земята – пета, местността „Горни градини”.

- имот № 062035, с площ 0,720 дка., начин на трайно ползване „нива”, категория на земята – пета, местността „Томбово блато”.

ПРОТОКОЛЧИК: ПРЕДСЕДАТЕЛ НА ОбС-ЛОМ:

/Анелия Ангелова/ /Христина Христова/

ПРЕПИС ОТ РЕШЕНИЕ № 41

ОТ ПРОТОКОЛ № 7/27.01.2016 Г.

НА ОбС-ЛОМ

По точка шеста

Докладна записка № 45/11.01.2016 г. от Пенка Пенкова – Кмет на Община Лом относно: Програма за полагане на обществено полезен труд от безработни лица, подпомагани с месечни социални помощи по чл. 9 от Правилника за прилагане Закона за социалното подпомагане.

Хр. Христова подложи докладната на поименно гласуване.

След проведеното поименно гласуване с 28 гласа „за“ Общинският съвет на Община Лом взе следното

**РЕШЕНИЕ**

**№ 41**

Общинският съвет на Община Лом, на основание чл. 21, ал. 1, т. 12 от Закона за местно самоуправление и местна администрация и във връзка с изпълнение на разпоредбата на чл. 12 от Правилника за прилагане на Закона за социалното подпомагане:

1. Приема Програма за полагане на обществено полезен труд по реда на чл. 12, ал. 1 от ППЗСП от безработни лица в трудоспособна възраст, подпомагани с месечни социални помощи на основание чл. 9 от ППЗСП.
2. Възлага на Кмета на Община Лом да сключи нов договор между Община Лом и Дирекция „Социално подпомагане“ – гр. Лом за изпълнение на Програмата за полагане на обществено полезен труд за 2016 г.
3. Възлага на Кмета на Община Лом да застрахова лицата, полагащи обществено полезен труд със застраховка „Злополука“ по реда на Кодекса за застраховането.

ПРОТОКОЛЧИК: ПРЕДСЕДАТЕЛ НА ОбС-ЛОМ:

/Анелия Ангелова/ /Христина Христова/

ПРЕПИС ОТ РЕШЕНИЕ № 42

ОТ ПРОТОКОЛ № 7/27.01.2016 Г.

НА ОбС-ЛОМ

По точка седма

Докладна записка № 46/13.01.2016 г. от Пенка Пенкова – Кмет на Община Лом относно: Избор на Местна комисия по чл. 8, ал. 2 от Закона за уреждане правата на гражданите с многогодишни жилищноспестони влогове.

Хр. Христова подложи докладната на гласуване.

След проведеното гласуване с 22 гласа „за“ Общинският съвет на Община Лом взе следното

**РЕШЕНИЕ**

**№ 42**

Общинският съвет на Община Лом на основание чл.21, ал.1, т.1 от Закона за местното управление и местната администрация, във връзка с чл.8, ал.2 от Закона за уреждане правата на гражданите с многогодишни жилищноспестовни влогове, определя състава на Местната комисия, както следва:

Председател- Гинка Страхилова Иванова- зам.-кмет на Община Лом

Членове:

1. Марина Александрова Драганова- мл. експерт НОТД при Община Лом- секретар на комисията.
2. Калина Георгиева Стефанова- счетоводител при Община Лом.
3. Цветомира Тодорова Иванова– гл. юристконсулт при Община Лом
4. Йордан Димитров Каменов- представител на жилищно-спестовните вложители
5. Калина Петрова Гашева – Общински съветник

6. Цветомир Руменов Колицов – Общински съветник

ПРОТОКОЛЧИК: ПРЕДСЕДАТЕЛ НА ОбС-ЛОМ:

/Анелия Ангелова/ /Христина Христова/

ПРЕПИС ОТ РЕШЕНИЕ № 43

ОТ ПРОТОКОЛ № 7/27.01.2016 Г.

НА ОбС-ЛОМ

По точка осма

Докладна записка № 47/13.01.2016 г. от Пенка Пенкова – Кмет на Община Лом относно: Приемане на Стратегия за управление и разпореждане с общинската собственост на Община Лом за периода 2016 – 2018 .

Хр. Христова подложи докладната на поименно гласуване.

След проведеното поименно гласуване с 27 гласа „за“ и 2 гласа „въздържал се“ Общинският съвет на Община Лом взе следното

**РЕШЕНИЕ**

**№ 43**

Общинският съвет на Община Лом, на основание чл. 21, ал.1, т. 12 от Закона за местното самоуправление и местната администрация и във връзка с чл. 8, ал. 8 от Закона за общинската собственост:

Приема Стратегия за управление и разпореждане с общинската собственост и стопанската дейност на Община Лом за периода 2016- 2019 г.

ПРОТОКОЛЧИК: ПРЕДСЕДАТЕЛ НА ОбС-ЛОМ:

/Анелия Ангелова/ /Христина Христова/

ПРЕПИС ОТ РЕШЕНИЕ № 44

ОТ ПРОТОКОЛ № 7/27.01.2016 Г.

НА ОбС-ЛОМ

По точка девета

Докладна записка № 48/13.01.2016 г. от Пенка Пенкова – Кмет на Община Лом относно: Приемане на Програма за управление и разпореждане с общинската собственост на Община Лом за 2016 г.

Хр. Христова подложи докладната на поименно гласуване.

След проведеното поименно гласуване с 20 гласа „за“ 3 гласа „против“ и 6 гласа „въздържал се“ Общинският съвет на Община Лом взе следното

**РЕШЕНИЕ**

**№ 44**

Общинският съвет на Община Лом, на основание чл. 21, ал.1, т. 8 и т. 12 от Закона за местното самоуправление и местната администрация, чл. 8, ал. 9 от Закона за общинската собственост и в изпълнение на приетата Стратегия за управление и разпореждане с общинската собственост за периода 2016- 2019г.:

Приема приложената Програмата за управление и разпореждане с имотите- общинска собственост на Община Лом за 2016 г.

ПРОТОКОЛЧИК: ПРЕДСЕДАТЕЛ НА ОбС-ЛОМ:

/Анелия Ангелова/ /Христина Христова/

ПРЕПИС ОТ РЕШЕНИЕ № 45

ОТ ПРОТОКОЛ № 7/27.01.2016 Г.

НА ОбС-ЛОМ

По точка десета

Докладна записка № 49/13.01.2016 г. от Росен Войнов – Председател на комисията по развитие на младежта, спорта, отдиха и туризма към Общински съвет – Лом относно: Приемане на Стратегия за развитието на физическото възпитание и спорта, спортните обекти и материалната база в Община Лом за периода 2016 – 2019 г.

Хр. Христова подложи докладната на гласуване.

След проведеното гласуване с 26 гласа „за“ Общинският съвет на Община Лом взе следното

**РЕШЕНИЕ**

**№ 45**

На основание чл. 21, ал. 1, т. 12 и чл. 21, ал. 2 от ЗМСМА, Общинският съвет на Община Лом, приема Стратегия за развитието на физическото възпитание и спорта, спортните обекти и материалната база в Община Лом за периода 2016 – 2019 г.

ПРОТОКОЛЧИК: ПРЕДСЕДАТЕЛ НА ОбС-ЛОМ:

/Анелия Ангелова/ /Христина Христова/

ПРЕПИС ОТ РЕШЕНИЕ № 46

ОТ ПРОТОКОЛ № 7/27.01.2016 Г.

НА ОбС-ЛОМ

По точка единадесета

Докладна записка № 50/13.01.2016 г. от Росен Войнов – Председател на комисията по развитие на младежта, спорта, отдиха и туризма към Общински съвет – Лом относно: Приемане на Наредба за условията, критериите и реда за финансово подпомагане на спорта в Община Лом през 2016 – 2019 г.

Хр. Христова подложи докладната на поименно гласуване.

След проведеното гласуване с 28 гласа „за“ Общинският съвет на Община Лом взе следното

**РЕШЕНИЕ**

**№ 46**

На основание чл. 21, ал. 2 от ЗМСМА и във ввръзка с чл. 59, ал. 1 и ал. 2 от ЗФВС, Общинският съвет на Община Лом:

1. Отменя Наредба за условията, критериите и реда за финансово подпомагане на детско-юношеския спорт в Община Лом.
2. Приема Наредба за условията, критериите и реда за финансово подпомагане на спорта в Община Лом през 2016 – 2019 г.

ПРОТОКОЛЧИК: ПРЕДСЕДАТЕЛ НА ОбС-ЛОМ:

/Анелия Ангелова/ /Христина Христова/

ПРЕПИС ОТ РЕШЕНИЕ № 47

ОТ ПРОТОКОЛ № 7/27.01.2016 Г.

НА ОбС-ЛОМ

По дванадесета точка

Докладна записка № 52/20.01.2016 г. от Пенка Пенкова – Кмет на Община Лом относно: Необходимостта от ново обсъждане на измененията и допълненията към Наредбата за определяне и администриране на местните такси и цени на услуги на територията на община Лом, приети с Решение № 26 от Протокол № 5 на заседание на Общинския съвет, проведено на 23.12.2015 г.

Хр. Христова подложи докладната на поименно гласуване.

След проведеното поименно гласуване с 23 гласа „за“ Общинският съвет на Община Лом взе следното

**РЕШЕНИЕ**

**№ 47**

На основание чл. 21, ал. 2 от ЗМСМА във връзка с чл.9 от ЗМДТ и заповед на Областен управител на Област Монтана №АК-04-02 от 12.01.2016 г., Общински съвет Лом приема да отпаднат от Приложение 2 на Наредбата за определяне и администриране на местните такси и цени на услуги на територията на община Лом, допълнена и изменена с Решение №26 от Протокол №5/23.12.2015 г., следните текстове:

|  |  |  |
| --- | --- | --- |
| **№** | **Наименование на услугата** | **ЦЕНА**  **в лева** |
| 9 | **Издаване на скици на недвижими имоти** |  |
|  | За имоти над 5 дка | 35 |
| 36 | **Прокарване на отклонения от мрежи и съоръжения през улици – общинска територия:** |  |
|  | - за улици в селата и извън регулация за линеен метър; | 2,50 лв./л.м., мин. 75 лв., макс. 2500 лв. |
|  | - за улици в гр. Лом за линеен метър; | 3 лв./л.м., мин. 90 лв., макс. 3000 лв. |
| 46 | **Проверка на повторна или следваща молба /жалба, въпрос, за който има официален отговор и няма нови документи, факти.** | 15 |
| 48 | **За издаване на Заповеди по:** |  |
|  | - чл.190 от ЗУТ за прокарване на временни пътища, които осигуряват достъп до недвижими имоти; | 20 |
|  | - чл.192 от ЗУТ за преминаване през чужди имоти за определен срок; | 20 |
|  | - За учредяване на право на прокарване на отклонения от общи мрежи и съоръжения на техническата инфраструктура през чужди поземлени имоти; | 20 |
|  | - чл.194 от ЗУТ за осигуряване свободен достъп в недвижим имот на физически и юридически лица за извършване на дейности; | 20 |
| 51 | **Разрешение за прокопаване на тротоари и улични настилки** | 15 |
| 52 | **Техническа заверка на декларация по чл.14 от ЗМДТ** | 3 |

ПРОТОКОЛЧИК: ПРЕДСЕДАТЕЛ НА ОбС-ЛОМ:

/Анелия Ангелова/ /Христина Христова/

ПРЕПИС ОТ РЕШЕНИЕ № 48

ОТ ПРОТОКОЛ № 7/27.01.2016 Г.

НА ОбС-ЛОМ

По точка тринадесета

Докладна записка № 53/20.01.2016 г. от Пенка Пенкова – Кмет на Община Лом относно: Отчет за изършените разходи за командировки в страната и чужбина за четвъртото тримесечие на 2015 г.

Хр. Христова подложи докладната на поименно гласуване.

След проведеното поименно гласуване с 24 гласа „за“ Общинският съвет на Община Лом взе следното

**РЕШЕНИЕ**

**№ 48**

На основание чл. 21, ал. 1, т. 6 от ЗМСМА и в изпълнение на чл.8, ал. 4 от Наредбата за командировките в страната и чл. 35 от Наредбата за служебните командировки и специализации в чужбина, Общински съвет Лом приема изършените разходи за командировки на Кмета на общината за периода 01.10.2015 г. до 31.12.2015 г. в размер на 250,37 (двеста и петдесет лева и 37 ст.)

ПРОТОКОЛЧИК: ПРЕДСЕДАТЕЛ НА ОбС-ЛОМ:

/Анелия Ангелова/ /Христина Христова/

ПРЕПИС ОТ РЕШЕНИЕ № 49

ОТ ПРОТОКОЛ № 7/27.01.2016 Г.

НА ОбС-ЛОМ

По четиринадесета точка

Докладна записка № 54/22.01.2016 г. от Пенка Пенкова – Кмет на Община Лом относно: Издаване на Запис на заповед на Кмета на Община за обезпечаване на авансово плащане по Договор BG04-02-03-055-003 по инестиционен проект „Използване на възобнояема енергия в домове за възрастни хора в с. Добри дол и администратината сграда на Община Лом“.

Хр. Христова подложи докладната на поименно гласуване.

След проведеното поименно гласуване с 23 гласа „за“ и 2 гласа „въздържал се“ Общинският съвет на Община Лом взе следното

**РЕШЕНИЕ**

**№ 49**

Общинският съвет на Община Лом, на основание чл.21, ал.2, чл.21, ал.1, т.10 и т.24, чл. 27, ал. 4 и ал. 5 от ЗМСМА и в изпълнение на чл.17 т.1 от Общите условия на Договор за безвъзмездна помощ BG04-02-03-055-003 от 18.08.2015:

Упълномощава Кмета на Община Лом да подпише Запис на Заповед, без протест в полза на Министерство на енергетиката, за обезпечаване на авансово плащане по Договор за безвъзмездна помощ в размер 178 684 лв, (сто седемдесет и осем хиляди шестстотин осемдесет и четири лева), одобрен по грантова схема BG04-02-03 по програма BG 04 „Енергийна ефективност и възобновяема енергия“ на Финансов механизъм на европейското икономическо пространство 2009-2014 с програмен оператор Министерство на енергетиката.

ПРОТОКОЛЧИК: ПРЕДСЕДАТЕЛ НА ОбС-ЛОМ:

/Анелия Ангелова/ /Христина Христова/